CELEX: 52006PC0555
Language: sk
Date: 2006-09-28
Title: Návrh rozhodnutie Rady ktorým sa Spojené kráľovstvo oprávňuje na zavedenie osobitného opatrenia odlišne od článku 21 ods. 1 písm. a) smernice Rady 77/388/EHS o zosúladení právnych predpisov členských štátov týkajúcich sa daní z obratu

Dôležité právne oznámenie

|

52006PC0555

Návrh rozhodnutie Rady ktorým sa Spojené kráľovstvo oprávňuje na zavedenie osobitného opatrenia odlišne od článku 21 ods. 1 písm. a) smernice Rady 77/388/EHS o zosúladení právnych predpisov členských štátov týkajúcich sa daní z obratu  /* KOM/2006/0555 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 28.9.2006KOM(2006) 555 v konečnom zneníNávrhROZHODNUTIE RADYktorým sa Spojené kráľovstvo oprávňuje na zavedenie osobitného opatrenia odlišne od článku 21 ods. 1 písm. a) smernice Rady 77/388/EHS o zosúladení právnych predpisov členských štátov týkajúcich sa daní z obratu(predložený Komisiou)ODÔVODNENIEKONTEXT NÁVRHU |110 | Dôvody a ciele návrhu Podľa článku 27 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, môže Rada, konajúc jednomyseľne na návrh Komisie, oprávniť ktorýkoľvek členský štát na uplatňovanie osobitného opatrenia odlišne od tejto smernice s cieľom zjednodušiť postup stanovenia dane alebo zabrániť určitým druhom daňových únikov. Listom, ktorý zaevidoval generálny sekretariát Komisie 10. februára 2006, požiadalo Spojené kráľovstvo o oprávnenie na zavedenie opatrenia odlišne od článku 21 ods. 1 smernice 77/388/EHS. V súlade s článkom 27 ods. 2 smernice 77/388/EHS Komisia listom z 18. júla 2006 informovala ostatné členské štáty o žiadosti predloženej Spojeným kráľovstvom. Listom z 19. júla 2006 Komisia oznámila Spojenému kráľovstvu, že má všetky informácie, ktoré považuje za potrebné na posúdenie žiadosti. |120 | Všeobecný kontext Vo všeobecnosti sa v článku 21 ods. 1 písm. a) smernice 77/388/EHS, v znení uvedenom v článku 28 písm. g) tejto smernice stanovuje, že podľa vnútorného systému zdaňovaná osoba, ktorá dodáva tovar je povinná platiť daň z pridanej hodnoty (DPH) do štátnej pokladnice. Spojené kráľovstvo má v záujme uplatňovať postup prenesenia daňovej povinnosti, pri ktorom zdaňovaná osoba, ktorej sú dodávky tovaru a poskytované služby určené, je povinná platiť DPH z tohto tovaru do štátnej pokladnice: mobilné telefóny počítačové čipy/mikroprocesory/centrálne jednotky na spracovanie elektronické médiá na použitie v počítačoch alebo v akomkoľvek nástroji mobilného telefónu alebo špecifických elektronických nástrojoch. elektronické zariadenia používané na ukladanie údajov, spracovanie alebo zaznamenávanie elektronických údajov ako napríklad: vrecková digitálna kamera a videokamery, vreckové digitálne audioprehrávače, napr. MP3 prehrávač, vreckové digitálne video prehrávače a prenosné DVD prehrávače, bezdrôtové zariadenia, ktoré poskytujú elektronickú poštu, textové správy, prehľadávanie internetu a iné bezdrôtové prístupy k údajom, vreckový počítač, príručné alebo prenosné zariadenia na určovanie polohy pre satelitné navigačné systémy, hracie konzoly s obrazovkou alebo typy, ktoré sa používajú s televízorom alebo počítačom. Následkom tohto opatrenia by cena, ktorú zaplatí odberateľ dodávateľovi za takéto výrobky, nezahŕňala DPH. Namiesto toho by odberateľ uviedol DPH z tejto dodávky vo vlastnom daňovom priznaní. V tom istom daňovom priznaní by si potom podľa normálnych pravidiel toto DPH odrátal. Žiadna daň by sa tým pádom z takýchto dodávok neplatila medzi zdaňovanými osobami a posledným článkom v dodávateľskej reťazi, ktorý by potom zaplatil plnú výšku DPH do pokladnice, by bol maloobchodník. Spojené kráľovstvo si takto želá výnimku zo základných princípov DPH: teda zo systému platby po častiach, v ktorom všetky zdaňované osoby v dodávateľskom reťazci platia časť z konečnej sumy DPH na dodávku. Problém s podvodom v Spojenom kráľovstve Dodávky uvedených výrobkov spôsobili v Spojenom kráľovstve značný nárast prípadov daňových únikov. Najčastejšie formy únikov spočívajú vo faktúrovaní dodávok dodávateľom, ktorý je registrovaný ako platca DPH, ale potom sa stratí bez zaplatenia dane. Napriek tomu poskytne zákazníkovi platnú faktúru s DPH, ktorá mu umožní vrátenie vloženej DPH. Výsledkom je, že do pokladnice sa nedostane DPH z dodávky, ale ďalšiemu obchodníkovi v reťazci sa umožní pripísať k dobru vstupná DPH, ako keby bola zaplatená. Na základe toho sa rozvinul podvod nazývaný Podvody v rámci Spoločenstva na báze chýbajúceho subjektu (Missing Trader Intra-Community Fraud MTIC), čo je vysoko prepracovaný a dobre organizovaný útok na systém DPH, ktorý sa často pácha v rámci organizovaného zločinu. Využíva sa tu možnosť, ktorá sa poskytuje pri prechodnom režime DPH, pri ktorom dodávky, ktoré dodávateľ z jedného členského štátu doručuje odberateľovi do ďalšieho členského štátu, sú oslobodené od DPH v krajine odoslania. Namiesto toho zákazník vyúčtuje DPH v štáte určenia dodávky (podobne ako v popísanom režime prenesenia daňovej povinnosti, ale s obmedzením na jednu dodávku) Ak sa odberateľ stratí bez toho, aby vyúčtoval DPH pri dodávke hodnotných kusov tovaru, ako sú napríklad tovary uvedené v predloženej žiadosti, môže ísť o značnú finančnú stratu. Naviac osoby, ktoré páchajú takéto podvody, často organizujú sériové dodávky tých istých tovarov, ktoré môžu cirkulovať viackrát medzi členskými štátmi (ide o tzv. podvod kolotočového typu). Takýmto spôsobom môže byť strata štátnej pokladnice mnohonásobkom dane pri jednorázovej dodávke tovarov. Odhaduje sa, že podvody tohto typu stáli Spojené kráľovstvo medzi 6 750 miliónov a 11 000 miliónov GBP od roku 2001. V posledných rokoch zaznamenalo Spojené kráľovstvo značné zdokonalenie a zložitosť prevedenia podvodov, ktoré sú reakciou na rôzne intervencie. Podľa najnovších uverejnených odhadov predstavovali MTIC podvody medzi 1 120 a 1 990 miliónov GBP v rokoch 2004/05. Najnovšie operatívne ukazovatele v Spojenom kráľovstve však vykazujú, že sa úroveň podvodných činností zvyšuje napriek zvýšenému úsiliu bojovať proti tomuto typu podvodu a využívaniu dostupných nástrojov pre všetky členské štáty v rámci legislatívy Spoločenstva. Na boj proti tejto kriminálnej činnosti vláda Spojeného kráľovstva by rada uplatnila postup prenesenia daňovej povinnosti. Podľa jej názoru by takýto postup eliminoval opísané podvody tým, že sa znížia šance na sebaobohatenie. Ak sa nebude vyberať žiadna DPH, nevznikne ani priestor pre potencionálny „chýbajúci subjekt“, ktorý by zmizol bez toho, aby vyúčtoval štátnej pokladnici časť DPH z ceny, ktorú zaplatil odberateľ. Postup by sa obmedzil na sortiment tovarov, ktoré by sa identifikovali, ako najčastejšie predmety prípadov podvodov MTIC, čím by sa predišlo ďalším stratám na štátnom zisku. Obmedzením na malý sortiment tovaru, by systém nemal charakter všeobecného mechanizmu prenesenia daňovej povinnosti, ani by jeho cieľom nemalo byť stať sa takýmto všeobecným mechanizmom. Systém teda neprinesie žiadne fundamentálne zmeny do súčasného systému DPH, ktorý je založený na platbe dani po častiach. Spojené kráľovstvo súčasne zavedie povinnosť kontrol a výkazníctva, aby sa zabezpečilo, aby boli k dispozícii informácie dokazujúce finančným úradom, že opatrenia sú účinné. Táto povinnosť môže byť podobná súčasným požiadavkám na výkazníctvo pri dodávkach tovaru v rámci Spoločenstva. Kvôli zjednodušeniu by Spojené kráľovstvo chcelo stanoviť strop 1000 GBP (približne 1480 EUR), potom by dodávky, ktoré nedosahujú tento strop, nespadali pod režim prenesenia daňovej povinnosti. Znamenalo by to zmiernenie potencionálnych ťažkostí pre maloobchodníkov a odberateľov z malých firiem. Strop by mal byť zároveň natoľko nízky, že sa zabráni drobeniu predaja kvôli vyhýbaniu sa režimu prenesenia daňovej povinnosti Názor Komisie na túto žiadosť Keď Komisia dostane žiadosť v súlade s článkom 27, preskúma tieto požiadavky a presvedčí sa, či sú splnené základné podmienky na vyhovenie takýmto požiadavkám, t. j. či navrhované osobitné opatrenie zjednoduší postupy pre zdaňované osoby alebo pre daňovú správu, alebo či sa návrhom zabraňuje určitým druhom daňových únikov alebo vyhýbaniu sa daňovým povinnostiam. V tejto súvislosti Komisia prijíma obozretný prístup, aby sa zabezpečilo, že takéto odchýlky nenarušia fungovanie všeobecného systému DPH. V tejto súvislosti podala aj návrh[1] v roku 2005 s cieľom zmeniť a doplniť smernicu 77/388/EHS, pokiaľ ide o určité opatrenia na zjednodušenie postupu na účtovanie dane z pridanej hodnoty a na pomoc proti daňovým únikom a vyhýbaniu sa daňových povinností a na zrušenie určitých rozhodnutí, ktorými sa udeľujú výnimky, čo by umožnilo všetkým členským štátom uplatňovať odchýlky, ktoré sa osvedčili ako užitočné a účinné. Konkrétne Komisia nie je obyčajne ochotná schvaľovať požiadavku prenesenia daňovej povinnosti, pretože toto opatrenie eliminuje hlavnú charakteristiku systému DPH a to platbu po častiach. Je pravda, že špeciálna schéma pre zlato stanovená v článku 26 písm. b) šiestej smernice DPH by sa mohla považovať za zavedený systém prenesenia daňovej povinnosti. Uplatňovanie týchto ustanovení sú pozorne sledované a obmedzené vo svojom rozsahu pôsobnosti a závažnosti. Záver Cieľom žiadosti Spojeného kráľovstva je využiť článok 27 na účel základnej zmeny systému DPH tým, že sa zovšeobecní systém prenesenia daňovej povinnosti, i keď len pre určité druhy tovaru. To by znamenalo, že zdaňované osoby v príslušných sektoroch by sa vlastne museli zaoberať tromi rôznymi druhmi daňového režimu: „Klasický“ systém DPH Systém prenesenia daňovej povinnosti na dodávky medzi podnikmi (B2B), ak sú splnené určité kritériá Systém v rámci Spoločenstva. Toto by znamenalo ďalšie zvýšenie účtovného zaťaženia, ktorému už podniky aj tak čelia. Podobne ďalšie zaťaženie z plnenia povinností (overovanie charakteru zákazníkov a hlásenie transakcií) by sa uložilo všetkým obchodníkom, vrátane čestných zákazníkov, ktorí vykonávajú svoje činnosti v dotknutých oblastiach. Okrem toho, prenesenie daňovej povinnosti bude mať za následok ďalšie príležitosti páchať podvody, najmä na úrovni posledného spotrebiteľa, preto sa bude musieť doplniť o vhodné kontrolné opatrenia, aby sa zabezpečilo, že konečný spotrebiteľ neunikne zdaneniu, keďže nebude správne fungovať systém platby po častiach. I keď si Komisia uvedomuje tieto nevýhody, Komisia zastáva názor, že žiadosti môžu spĺňať podmienky testu požadované v článku 27. V skutočnosti by toto opatrenie malo obmedziť situácie, ku ktorým v súčasnosti dochádza v oblasti podvodov MTIC, preto rieši špecifický typ podvodu. Vzniká však otázka, do akej miery ostane opatrenie primerané, ak sa vezme do úvahy vzťah medzi rozsahom podvodných a nepodvodných činností v príslušnom sektore. Rozsah pôsobnosti opatrenia je relatívne široké, pokrýva značnú časť elektronického sektoru, ale na základe informácií od Spojeného kráľovstva ostáva počet daňových poplatníkov, ktorých sa toto opatrenie týka, ako aj hospodárska dôležitosť ich činnosti, obmedzená (okolo 22 500 zdaňovaných osôb z celkovo 1 900 000 podnikov registrovaných ako daňových poplatníkov). Berúc do úvahy obrovské čiastky ohrozených príjmov DPH a relatívne obmedzené zvýšenie zaťaženia pre legitímny obchod široký rozsah pôsobnosti zrejme neprekročí rámec rozsahu pôsobnosti článku 27. Súčasne je nutné si uvedomiť, že aj iné členské štáty sa potýkajú s podobnými prípadmi podvodov (zahŕňajúc tie isté kategórie alebo iné typy tovaru) a môžu sa snažiť dosiahnuť podobné odchýlky od článku 21 šiestej smernice. To by mohlo viesť k celému radu rôznych povinností pre daňových poplatníkov v rôznych členských štátoch a vznikla by situácia, ktorá je v rozpore s požiadavkami dobre fungujúceho vnútorného trhu. Z tohto dôvodu v návrhu, ktorým sa povoľuje požadovaná odchýlka, sa musia definovať aj základné prvky implementácie režimu prenesenia daňovej povinnosti, ako aj jej trvanie s cieľom umožniť hodnotenie jej účinnosti (v súvislosti s uvedenými podvodmi MTIC i pri predchádzaní konečnej spotreby bez zaplatenia DPH) ako aj jej dosahov na fungovanie vnútorného trhu. Návrh umožňuje oprávnenie na prenesenie daňovej povinnosti do 31. decembra 2009. |P | Existujúce ustanovenia v oblasti návrhu V oblasti návrhu neexistujú žiadne ustanovenia. |141 | Súlad s inými politikami a cieľmi Únie Návrh je v súlade s celkovým cieľom, ktorým je pomáhať členským štátom bojovať s fiškálnymi podvodmi |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |219 | Neuplatňuje sa. |Získavanie a využívanie expertízy |229 | Externá expertíza nebola potrebná. |230 | Hodnotenie vplyvu Cieľom rozhodnutia je bojovať proti únikom DPH a malo by pozitívne ovplyvniť príjmy z DHP. Toto opatrenie však bude mať negatívny dosah na obchod, keďže tieto úpravy sa budú odlišovať od tých, ktoré sa uplatňujú na normálne dodávky tovarov. Skomplikuje to účtovníctvo pre tie druhy obchodov, ktoré sa nezaoberajú výlučne tovarom, ktorý je predmetom tejto odchýlky. Aj plánované kontrolné mechanizmy budú v príslušnom obchodnom sektore predstavovať prídavné povinnosti. Preto je jasné, že táto odchýlka nespĺňa podmienku testu zjednodušenia ustanoveného podľa článku 27 a patrí len do rozsahu pôsobnosti, v rámci ktorého sa len predchádza špecifickým typom únikov. Pravdaže neexistuje žiadna záruka, že toto zamýšľané opatrenie Spojeného kráľovstva obmedzí dané podvody, preto Komisia navrhuje krátkodobý rámec tejto odchýlky. Keďže dosah tohto opatrenia bude v každom prípade obmedzený kvôli svojmu rozsahu pôsobnosti, účinnosť opatrení bude hodnotiť Spojené kráľovstvo a informuje o tom Komisiu. |PRÁVNE PRVKY NÁVRHU |305 | Zhrnutie navrhovaných opatrení Oprávnenie pre Spojené kráľovstvo uplatňovať opatrenie odchylne od článku 21 ods. 1 písm. a) šiestej smernice Rady 77/388/EHS v súvislosti s využitím mechanizmu prenesenia daňovej povinnosti v prípade domácich dodávok mobilných telefónov, počítačových čipov/mikroprocesorov, vreckové elektronické médiá a vreckové elektronické zariadenia používané na ukladanie údajov alebo zaznamenávanie elektronických údajov. |310 | Právny základ Článok 27 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia |329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade s princípom proporcionality z tohto(týchto) dôvodu(-ov). |331 | Toto rozhodnutie sa týka udelenia oprávnenia členskému štátu na základe jeho vlastnej žiadosti a nestanovuje žiadnu povinnosť. |332 | Na základe jasne zadefinovaného rozsahu pôsobnosti odchýlky, špeciálne opatrenie je zrejme primerané k cieľu, ktorý má dosiahnuť, ak sa vezme do úvahy rozsah a závažnosť daných strát. |Výber nástrojov |341 | Navrhované nástroje: iné. |342 | Iné nástroje by neboli vhodné z tohto (týchto) dôvodu(-ov). Podľa článku 27 šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu, odchýlku zo spoločných pravidiel DPH je možné udeliť len na základe oprávnenia Rady, ktorá koná jednomyseľne na návrh Komisie. Rozhodnutie Rady je jediný primeraný nástroj, keďže môže byť určené jednému členskému štátu. |VPLYV NA ROZPOčET |409 | Návrh nemá žiadny negatívny vplyv na rozpočet Spoločenstva. |DODATOčNÉ INFORMÁCIE |Preskúmanie/revízia/doložka o platnosti |533 | Návrh zahŕňa doložku o platnosti. |E-5037 |1.  NávrhROZHODNUTIE RADYktorým sa Spojené kráľovstvo oprávňuje na zavedenie osobitného opatrenia odlišne od článku 21 ods. 1 písm. a) smernice Rady 77/388/EHS o zosúladení právnych predpisov členských štátov týkajúcich sa daní z obratuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na šiestu smernicu Rady 77/388/EHS zo 17. mája 1977 o zosúladení právnych predpisov členských štátov, týkajúcich sa daní z obratu – spoločný systém dane z pridanej hodnoty: jednotný základ jej stanovenia[2], a najmä na jej článok 27 ods. 1,so zreteľom na návrh Komisie[3],keďže:(1) V liste zaevidovanom Generálnym sekretariátom Európskej komisie 10. februára 2006 Spojené kráľovstvo požiadalo o oprávnenie zaviesť osobitné opatrenie odlišne od článku 21 časť A odsek 1 bod a) smernice 77/388/EHS v súvislosti so zdaňovanou osobou povinnou zaplatiť daň z pridanej hodnoty (DPH).(2) V súlade s článkom 27 odsek 2 smernice 77/388/EHS Komisia listom zo dňa 18. júla 2006 informovala ostatné členské štáty o žiadosti predloženej Spojeným kráľovstvom. Listom 19. júla 2006 Komisia oznámila Spojenému kráľovstvu, že má všetky informácie, ktoré považuje za potrebné na posúdenie žiadosti.(3) Osoba povinná zaplatiť daň z pridanej hodnoty (DPH) na základe článku 21 článok 1 písm. a) smernice 77/388/EHS vo verzii stanovenej v článku 28 písm. g) tejto smernice, je zdaňovaná osoba tá, ktorá dodáva tovar. Účelom tejto odchýlky požadovanej Spojeným kráľovstvom je preniesť túto povinnosť na zdaňovanú osobu, ktorej je tovar dodávaný, avšak len za určitých podmienok a výlučne v prípade mobilných telefónov, počítačových čipov/mikroprocesorov, elektronických médií a vreckových elektronických zariadení na ukladanie údajov, spracovanie alebo zaznamenávanie elektronických údajov.(4) V rámci tohto sektoru sa značný počet obchodníkov dopúšťa daňových únikov tým, že neplatia DPH daňovým orgánom pri predaji produktov. Ich zákazníci, ktorým poslali platnú faktúru, však majú právo na odpočítanie dane. V najagresívnejšej podobe tohto podvodu, je rovnaký tovar dodaný niekoľkokrát prostredníctvom kolotočovej schémy bez zaplatenia DPH daňovým orgánom. Pokiaľ sa v týchto prípadoch osoba, ktorej sa tovar dodáva, určí ako osoba povinná zaplatiť DPH, odchýlkou by sa odstránila príležitosť páchania tejto formy daňového úniku. Neovplyvnila by sa však výška splatnej DPH.(5) Na zaistenie účinného zavedenia odchýlky a zabránenie prenosu daňových únikov na iné výrobky alebo do maloobchodov, Spojené kráľovstvo by malo zaviesť vhodné kontrolné povinnosti a výkazníctvo. Komisia by mala byť informovaná o špecifických prijatých opatreniach a monitorovaní a celkovom vyhodnotení používania odchýlky.(6) Opatrenie je úmerné sledovaným cieľom, lebo nie je určené na všeobecné uplatnenie, ale len na určitý vysoko rizikový sektor tvorený určitými presne definovanými výrobkami, v súvislosti s ktorými dochádzalo k daňovým únikom, ktorých rozsah a výška viedli k značným daňovým stratám. Naviac, keďže ide o malé odvetvie, nemožno odchýlku považovať za všeobecné opatrenie.(7) Oprávnenie by malo byť platné len počas krátkeho časového obdobia, pretože sa nedá s istotou odhadnúť, či sa dosiahnu ciele opatrenia, ani sa dopredu nedá zmerať dosah opatrenia na fungujúci systém DPH v Spojenom kráľovstve ani v iných členských štátoch; okrem toho sa musí riadne posúdiť dosah opatrenia a jeho implementácie na fungovanie vnútorného trhu.(8) Odchýlka nemá žiadne negatívne dôsledky na vlastné zdroje Spoločenstva získané z DPH,PRIJALA TOTO ROZHODNUTIE:Článok 1Odchylne od článku 21 ods. 1 písm. a) smernice 77/388/EHS vo verzii stanovenej v článku 28 písm. g) tejto smernice môže Spojené kráľovstvo určiť zdaňovanú osobu, ktorej sa dodáva tovar, ako osobu povinnú zaplatiť daň z pridanej hodnoty (DPH) z:(1) mobilných telefónov, ktoré sú zariadeniami vyrobenými alebo prispôsobenými na použitie v spojení s licencovanou sieťou a fungujúcimi na stanovených frekvenciách, či už majú alebo nemajú iné využitie;(2) integrovaných obvodov, ako sú mikroprocesory a centrálne spracovateľské jednotky, v stave pred zabudovaním do výrobkov pre konečného používateľa;(3) médií pre ukladanie elektronických údajov a pamäťových kariet, ako sú Memory Sticks, CD-ROM a karty SD, na použitie s počítačmi alebo akýmikoľvek zariadeniami popísanými v bodoch 1 a 4;(4) elektronické zariadenia používané na ukladanie údajov, spracovanie alebo zaznamenávanie elektronických údajov ako napríklad:(a) vreckové zariadenia na záznam a prehrávanie zvuku a/alebo obrázkov;(b) vreckové digitálne audioprehrávače, napr. MP3 prehrávač,(c) vreckové digitálne video prehrávače a prenosné DVD prehrávače,(d) bezdrôtové zariadenia, ktoré poskytujú elektronickú poštu, textové správy, prehľadávanie internetu a iné bezdrôtové prístupy k údajom, vreckové počítače,(e) príručné alebo prenosné zariadenia na určovanie polohy pre satelitné navigačné systémy,(f) hracie konzoly s obrazovkou alebo typy, ktoré sa používajú s televízorom alebo počítačom.Odchýlka sa uplatňuje s súvislosti s dodávkami tovaru, pre ktoré zdaniteľná suma sa rovná alebo je vyššia ako 1000 GBP.Článok 2Odchýlku uvedenú v článku 1 musí Spojené kráľovstvo doplniť zavedením vhodných účinných kontrolných a vykazovacích povinností pre zdaňované osoby, ktoré dodávajú tovar, na ktorý sa v súlade s týmto rozhodnutím vzťahuje režim prenesenia daňovej povinnosti.Článok 3Spojené kráľovstvo bude informovať Komisiu, keď prijme uvedené opatrenia v článkoch 1 a 2 a musí do 31. decembra 2008 predložiť Komisii správu s celkovým hodnotením fungovania príslušných opatrení, najmä v súvislosti s účinnosťou opatrenia a akékoľvek poznatkov o presune daňových únikov na iné výrobky alebo maloobchodnú úroveň.Článok 4Toto rozhodnutie stráca účinnosť 31. decembra 2009.Článok 5Toto rozhodnutie je určené Spojenému kráľovstvu Veľkej Británie a Severného Írska.V BruseliZa Radupredseda [1] KOM(2005) 89 z 16.3.2005. prijaté ako smernica 2006/69/ES (Ú. v. ES L 221, 12.8.2006, s. 9)[2] Ú. v. ES L 145, 13.6.1977, s. 1. Smernica naposledy zmenená a doplnená smernicou 2006/69/ES (Ú. v. EÚ L 221, 12.8.2006, s. 9).[3] Ú. v. EÚ C […], […], s. […].